ไปตรวจเลือดมา WBC=9.6 RBC=6.04 MCV=64.8 MCH=20.2 บอกผลเลือดปกติ แต่อาการพวกนี้ยังเป็นอยู่อีกจนถึงปัจจุบัน เลือดกำเดาหยุดไหลแล้วแต่ยังปวดหัว เวียนหัว คลื่นไส้ ตาลาย อ่อนแรง เหนื่อยล้า อยู่ จะต้องไปพบด้านไหนค่ะ
สวัสดีค่ะ จากผลเลือดที่แนบมานั้น คงต้องดูค่าอ้างอิงของแต่ละห้องปฏิบัติการร่วมด้วย แต่จากที่ดูเบื้องต้น น่าจะมีเม็ดเลือดแดงขนาดเล็ก แต่ก็อาจจะไม่ได้อธิบายเรื่องการมีเลือดออกหรือปวดหัวเวียนหัวได้อาการปวดหัว เวียนหัวดังกล่าวมานั้นอาจมีสาเหตุจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป-เนื้องอกของประสาททรงตัว-เนื้องอกในสมอง มักเป็นอาการปวดหัวรุนแรงขึ้นเรื่อยๆ ปวดมากตอนเช้า มีอาเจียนพุ่ง อาจมีความผิดปกติทางระบบประสาทเช่นอ่อนแรงแขนขาข้างใดข้างหนึ่งร่วมด้วย-ภาวะโลหิตจาง ทำให้เวียนศีรษะได้เช่นเดียวกันการดูแลตัวเองเบื้องต้น การเปลี่ยนท่าช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆสามารถไปพบแพทย์ทั่วไปเพื่อคัดกรองเบื้องต้นก่อนได้ว่าควรจะพบแพทย์เฉพาะทางด้านใดต่อไปค่ะ เพราะตอนนี้อาการยังค่อนข้างกว้าง ไม่ได้จำเพาะเจาะจงกับโรคใด